
HOTĂRÂREA  nr. 130/ 2022
privind aprobarea unui raport de evaluare precum şi vânzarea unui imobil (teren)
hotărârea a fost aprobată prin vot liber exprimat cu unanimitate de voturi

  domnul consilier local Maier Florin Alexandru, anunțând un posibil conflict de interese, s-a abținut de la votare


Consiliul local al Municipiului Lupeni,

Analizând Proiectul de hotărâre nr. 121/ 2022 precum și  Referatul de aprobare nr. 19.406/ 21 iunie 2022 prezentat de domnul Lucian Marius Resmeriță, Primar al Municipiului Lupeni prin care propune aprobarea raportului de evaluare precum și vânzarea unui imobil (teren) categoria de folosință „teren ocupat cu construcții” prin negociere directă, în condițiile legii; 

Examinând Raportul comun nr. 22.519/ 21 iulie 2022 prezentat de Direcția Economică, Serviciul Buget Contabilitate,  Biroul Urbanism și Mediu, Biroul Cadastru și Agricultură și Compartimentul Juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Văzând:

- raportul de evaluare nr. 103/ 26.05.2022 al bunului imobil - teren intravilan în suprafaţă de 40 m2 întocmit de domnul Ing. Mangu Sorin-Iuliu, evaluator autorizat, membru titular al Asociaţiei Naţionale a Evaluatorilor Autorizaţi din România, legitimația nr. 13825;

- punctul de vedere nr. 40/ 12.07.2022 al Evaluatorului autorizat Ing. Mangu Sorin-Iuliu de menținere a prețului stabilit prin Raportul de evaluare nr. 103/ 26.05.2022;

- fișa mijlocului fix nr. 157977;

- CF nr. 62254 Lupeni, nr. cadastral 62254;

În temeiul prevederilor art. 129 alin. (1), alin. (2) lit. “c”, alin. (6) lit. “b” precum și ale art. 139 alin. (3) lit. „g”, cu aplicarea prevederilor art. 364 alin. (1) și alin. (2) din Ordonanța de Urgență nr. 57/ 2019 privind Codul administrativ

H O T Ă R Ă Ş T E

Art. (1) 1 Se aprobă Raportul de evaluare al activului imobil cu categoria de folosinţă „teren ocupat de construcție” prezentat în anexa nr. 1 la hotărâre.
(2) Se ia act de fișa mijlocului fix al imobilului teren intravilan înscris în CF nr. 62254 provenit din CF 2089 cu numărul de inventar 157977, intravilan, prezentată în anexa nr. 2 la hotărâre. 

Art. 2 (1) Se aprobă vânzarea imobilului cu categoria de folosinţă „teren ocupat de construcție” în suprafaţă de 40 m2 aflat în domeniul privat al Municipiului Lupeni situat în Municipiul Lupeni, strada Tudor Vladimirescu bloc. 37, județul Hunedoara, înscris în CF 62254 Lupeni, nr. cadastral 62254 teren aferent imobilului (construcţie) proprietatea privată a solicitantului. 
 (2) Vânzarea terenului se va face prin negociere directă cu solicitantul Maier Teodor, CNP 1580212204098, domiciliat în Municipiul Lupeni, Bulevardul Păcii bl. 47, ap. 1, sau cu un împuternicit legal al acestuia. 
(3) Preţul de pornire al negocierii este de 45,40 euro/ m2 (fără TVA), respectiv de 8.975 lei (fără T.V.A.) conform raportului de expertiză întocmit pentru evaluarea terenului şi aprobat potrivit prevederilor articolului 1. 

Art. 3 (1) În vederea negocierii preţului vânzării se numeşte prin dispoziția Primarului Municipiului Lupeni o comisie de negociere, care adoptă decizii în mod autonom.

(2) Comisia de negociere va fi compusă dintr-un număr impar de membri, care nu poate fi mai mic de 5, fiecăruia dintre membrii comisiei de negociere putându-i-se desemna un supleant.

(3) Membrii comisiei de negociere vor fi:

    a) președinții celor patru comisii de specialitate ale Consiliului local al Municipiului Lupeni iar supleanții lor vor fi secretarii acelorași comisii, în calitate de reprezentanți ai consiliului local;

    b) reprezentantul structurii teritoriale a Agenţiei Naţionale de Administrare Fiscală, numiţi în acest scop, în situaţia în care locatorul este unitatea administrativ-teritorială;

    c) doi reprezentanți ai Primarului Municipiului Lupeni dintre care unul să fie jurist;

(4) Primarul Municipiului Lupeni, este împuternicit să semneze contractul de vânzare-cumpărare la preţul negociat de Comisia desemnată prin prezenta hotărâre.

Art. 4 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările şi completările ulterioare.


Art. 5 Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate şi domnului Maier Teodor, fiind adusă la îndeplinire de către Primarul Municipiului Lupeni şi Comisia desemnată iar la cunoştinţă publică prin grija Secretarului Municipiului Lupeni.


Lupeni, 



28 iulie 2022
                    PREȘEDINTE DE ȘEDINȚĂ   
                    CONTRASEMNEAZĂ – SECRETAR  GENERAL                           

                        Ec. MIHAELA CAZACU
                                                  Jr. MARIUS CLAUDIU BĂLOI                                                                                                                   
